cyanic-selkie/wikianc huggingface dataset:
אמו
התנהגות ותזונה
האמו אוכל רק את החלקים המזינים ביותר של הצמח: זרעים, פירות, פרחים ונצרים. בטבע יימנע מאכילת עשבים, עלים או גבעולים נטולי פרחים, גם אם הישרדותו מותנית באכילתם. חרקים וחולייתנים קטנים מהווים חלק מתזונתו, כאשר תפיסתם נוחה. האמו בולע כמות נכבדת של אבני חצץ המסייעות לו בעיכול המכני של המזון הצמחי שמתרחש בזפק, לעיתים משמש פחם עץ לאותו צורך. האמו אוגר כמויות גדולות של שומן, שבהן הוא משתמש בחיפושיו הארוכים אחרי מזון, וממשיך בתפקוד רגיל גם בהשילו מחצית ממשקל גופו. האמו נמצא בתנועה מתמדת, למעט התקופה הקצרה בה דוגר הזכר על הביצים.
הילר 360
פיתוח צבאי
צבא ארצות הברית רכש את דגם 12A, שהיה דגם משופר של דגם 12. השיפור כלל רוטור חדש ותא טייס ובו שני מושבים (לעומת אחד בדגם 12), וחופה שקופה ברובה. דגם לניסוי סומל YH-23. צבא ארצות הברית רכש 100 מסוקים מדגם זה שהחלו להיכנס לשירות במאי 1950 וסומלו H-23 רייבן (עורב שחור). גם חיל האוויר של ארצות הברית גילה עניין ורכש חמישה מסוקים לניסויים והערכה, ואילו צי ארצות הברית רכש את המסוק שסומל HTE-1. משימות המסוק בצבא כללו תובלה כללית, תצפית וחילוץ, ואילו בצי שימש המסוק לאימונים, תפקיד אותו מילא בצבא דגם B. לדגם B היו מגלשיים או מצופים, אך המסוקים שנרכשו על ידי הצי צוידו בגלגלים. צבא ארצות הברית רכש 273 מסוקים מדגם זה. דגם C, שהיה בעל שלושה מושבים, נרכש על ידי הצבא ב-1955. 145 מסוקים מדגם זה סופקו לצבא וסומלו H-23C. דגם D היה דגם צבאי בלבד, ללא מקבילה אזרחית. דגם זה טס לראשונה ב-3 באפריל 1956, ו-483 מסוקים מדגם זה סופקו לצבא. בדגם זה הוחלף המנוע למנוע חזק יותר מתוצרת לייקומינג, דגם VO-540, שהיה בעל 320 כוח סוס. שינוי נוסף בדגם זה היה החלפת התמסורת שנעשתה כדי להאריך את משך שירותו הפעיל של המסוק. דגם E הוצע לצבא אך לא נרכש.
שירות מבצעי
המסוק נטל חלק גם בשלביה הראשונים של מלחמת וייטנאם עד שהוחלף במסוק היוז OH-6A קאיוז בתחילת 1968. גם במלחמה זו צוידו המסוקים לעיתים במקלעי M60 בקוטר 7.62 מ"מ. צוותו של אחד המסוקים התפרסם בטבח מי ליי כאשר ניסה למנוע את המשך הטבח.
חיל האוויר הישראלי
עם סיומה של מלחמת ששת הימים וההשתלטות על שדות הנפט באבו רודס נמצא במקום מסוק הילר UH-12E4, דגם גדול יותר ומתקדם יותר מזה שהופעל על ידי חיל האוויר בשנות ה-50 של המאה ה-20. המסוק היה מצויד במצופי נחיתה ושירת את עובדי חברת הנפט האיטלקית שהפעילה את דוברת הקידוח. המסוק נלקח שלל וקיבל בחיל האוויר את המספר ההיסטורי 3302. אחזקתו של המסוק לא הייתה קלה, בשל ייחודיותו, ולכן הועבר ב-1972 לחברת נתיבי נפט תחת מספר זנב אזרחי. לאחר חתימת הסכם השלום עם מצרים הוחזר המסוק למצרים.
מירית כהן
ביוגרפיה
בשנת 1972 הציגה תערוכת יחיד הראשונה ב"גלריה דוגית" בתל אביב. בשנים הבאות הציגה מבחר תערוכות בגלריות בתל אביב, ירושלים ועוד. בשנת 1974 רכש יונה פישר עבודות שלה לאוסף מוזיאון ישראל.
באביב שנת 1975 זכתה כהן מלגת לימודים מטעם קרן התרבות אמריקה ישראל. בזכות מלגה זו למדה בין השנים 1975–1977 בבית הספר לאמנות ויזואלית (School of Visual Arts) בניו יורק. מאז התגוררה בארצות הברית. בתחילת שנות השמונים נישאה למיכאל דיסנט, אולם נישואים אלו פורקו בשנת 1982. בשנת 1990 התאבדה כהן בקפיצה מבניין בניו יורק. היא נקברה בבית הקברות היהודי בקווינס.
מרקו ניקוליני
ביוגרפיה
מרקו ניקוליני נולד בנפת פדובה שבאיטליה לאב סן מרינזי ואם איטלקייה. הוא גדל בעיר פדובה. למד במכון ברבריגו אפיסקופל (Barbarigo Episcopal Institute) בעיר ולאחר מכן בפקולטה לשפות זרות ולספרות באוניברסיטת אורבינו.
ג'קי מקייטן
זכריה (ג'קי) מֶקַיְיטֶן (7 באוגוסט 1955 – 6 במרץ 2012) היה זמר, פזמונאי ומלחין ישראלי. הוא נחשב "מלך מוזיקת החאפלה המזרחית הישנה".
קורות חייו
ב-1986 הוציא בחברת התקליטים של "האחים בן-מוש" את האלבום "ג'קי מקייטן לילדים", שכשמו כלל ביצועים לשירי ילדים. עוזי חיטמן עיבד את שירי האלבום ואף השתתף בו בדואט עם מקייטן. האלבום נכשל מבחינה מסחרית, נמכר בפחות מ-1,000 עותקים, והפך לנדיר מבין אלבומיו של מקייטן.
ב-1988 הוציא את אלבומו השמיני "התגשמות", בו בלטו השירים: "החיים בזבל" (מילים: ארלט ספדיה), "עוד שנה" (מילים: חיה אבי) וחידוש לשירו של אבנר גדסי - "לוליטה". ננסי ברנדס הפיק מוזיקלית ועיבד את שיריבום ואיתו השתתפו בהקלטות גם שמוליק בודגוב, באלדי אולייר ודני רובס בגיטרות. מנהלו האישי ויד ימינו באותם ימים היה אחיו הבכור, דוד מקייטן.
בשנות ה־90 נקלע מקייטן לקשיים כלכליים. הוא התגרש מאשתו חנה, נישא פעמיים נוספות והתגרש פעמיים. כמות ההופעות ירדה, ושלא ברצונו, הוא חזר לאלמוניות. מצבו הבריאותי הידרדר, והוא מצא מפלט ונחמה בסיגריות ובאלכוהול.
מותו
ב 6 במרץ 2012 מקייטן נפטר בבית החולים לניאדו, בגיל 56, כתוצאה מעישון חמור, ולא כתוצאה ממחלת כבד כפי שפורסם בתחילה בתקשורת. מניתוח לאחר המוות שבוצע במכון הפתולוגי באבו כביר, נמצא כי ריאותיו של מקייטן סבלו מאי-ספיקה ריאתית (pulmonary insufficiency), כתוצאה מעישון. נטמן בבית העלמין בנתניה.
ניקיטה (סדרת טלוויזיה, 1997)
מסגרת
לצד נושא הסדרה העיקרי, קיימים ניסיונותיה של ניקיטה להימלט מהמדור, המעסיקה בכפייה, וקשר רומנטי המתפתח בינה לבין הסוכן שהכשיר אותה, מייקל, קשר אשר לא מתקבל בחיוב על ידי המדור.
סגנון
מעט מאוד ידוע לנו על מבנה ומטרות המדור מעבר לכך שהוא, לפחות לפי דבריו שלו, פועל לטיפול בפושעים, טרוריסטים ושאר ארגונים ממין אלה. המדור מוצג אמנם כארגון חובק עולם, ובתחילה גם כבעל מודיעין בלתי מוגבל, הן כלפי העולם החיצון, והן ביחס לסוכניו שלו. הצגה זו מתערערת לאורך הסדרה, וגבולות יכולותיו של הארגון הולכים ונעשים ברורים יותר עם התקדמות הסדרה. עם זאת, למרות היקפם היוצא מן הכלל של עיסוקי המדור, אשר רומז כי הוא ארגון גדול מאוד, לעולם לא נראים בסדרה יותר מעשרות בודדות של אנשים, ונראה שראש המדור מעורב באופן אישי בכל התנהלות המוצגת בסדרה. (התנהגות בלתי סבירה למנהל ארגון גדול כל כך)
מעטות הדמויות בסדרה אשר מוצגים חייהן הפרטיים, מלבד ניקיטה, וגם הפרטים המעטים שנחשפים עליהן חלקיים ונקודתיים, ומקשים על הצופה לראות את האנושיות בדמויות הקרות הפועלות במדור. שם משפחתן של רבות מדמויות הסדרה לא מצוין לעולם.
פג'ר (רקטה)
את משגרי הרקטות ניתן להציב גם על כלי רכב, והירי מתבצע בקצב של 4 עד 8 שניות, עובדה שמקלה על חוליות הירי לשגר ולברוח במהירות. ישנם דיווחים לפיהם ניסתה איראן ראש קרבי כימי עבור הפג'ר 5. כמו כן, פותחה גרסה של פג'ר 5 בעלת טווח ארוך יותר ומבוססת הנעה דו-שלבית, שלא ברורה מידת מבצעיותה.
שימוש מבצעי בסכסוך הערבי-ישראלי
ב-25 במרץ 2019, שוגרה רקטת פג'ר 5 מרצועת עזה לעבר השרון, ופגעה פגיעה ישירה בבית במושב משמרת וכתוצאה מכך נפגעו 7 בני אדם פגיעות קלות עד בינוניות.
פוליטיקה של אירלנד
הרפובליקה של אירלנד היא רפובליקה המחזיקה משטר דמוקרטי פרלמנטרי ייצוגי. על אף שקיימות מספר מפלגות במפה הפוליטית של אירלנד, בפועל ישנה שליטה כמעט מוחלטת של שתי מפלגות מרכזיות: פיאנה פול ופינה גייל, יריבות היסטוריות אך שותפות במחנה המרכז. אירלנד חברה באיחוד האירופי. הממשלה היא הרשות המבצעת, חקיקה מתבצעת בפרלמנט האירי בשני בתים: דאל אירן (הבית התחתון) והסנאט האירי (הבית העליון). הרשות השופטת עצמאית לחלוטין משתי הרשויות האחרות.
חוקה
אירלנד מתפקדת תחת חוקת אירלנד, רשמית מוכרת כבונראכט נה-היירן, אשר נכנסה לתוקף ב-1937. החוקה היא מסורת של דמוקרטיה ליברלית. חוקה זאת מגדירה את גופי הממשל העיקריים ומעגנת זכויות בסיס. ניתן לשנות את החוקה רק על ידי משאל עם. משאלי העם הגדולים שנגעו לשינויים בחוקה עלו סביב הפלות, סטטוס הכנסייה הקתולית, גירושים, והאיחוד האירופי.
יחסי בורונדי–הודו
סיוע חוץ
במסגרת פרויקט הרשת האלקטרונית הפאן אפריקאית, הודו הקימה מרכזי רפואה וחינוך טלפוני בבורונדי ב-2010. מרכזי הרפואה הטלפונית יאפשרו לרופאים בורונדי להתייעץ עם רופאים בהודו. באפריל 2010 חתמו שתי המדינות על הסכם להקמת מרכז טכנולוגיית מידע בבורונדי בסיוע הודי. הודו תרמה שני משלוחים של תרופות בשווי כמעט 440,000 דולר ביוני וביולי 2010 לחלוקה במחנות פליטים בבורונדי. לאחר שרפה בבוג'ומבורה, שוק מרוויח הכנסות של ממשלת בורונדי, גרמה למשבר פיננסי שהשפיע על תפקודה של הנציגות הקבועה של בורונדי בניו יורק, ממשלת הודו סיפקה למדינה 100,000 דולר כסיוע במענק. הודו תרמה 100,000 דולר כדי לספק הקלה בעקבות ההצפות בבורונדי בפברואר 2014.
אגם אוחריד
אגם אוחריד (במקדונית: Охридско Езеро, Ohridsko Ezero. באלבנית: Liqeni i Ohrit) נמצא למרגלות ההרים בין האזור הדרום-מערבי של מקדוניה הצפונית לבין מזרח אלבניה. האגם משמר מערכת אקולוגית מימית בעלת למעלה מ-200 מינים מקומיים והוכרז כאתר מורשת עולמית על ידי אונסק"ו ב-1979, יחד עם אזור האגם כולו. אולם, פעילות האדם בגדות האגם ובאזור האגירה שלו גורמת ללחץ על המערכת האקולוגית.
גאוגרפיה והידרולוגיה
מקורם של אגם אוחריד ואגם פרספה הסמוך לו בתקופת הפליוקן לפני כ-5 מיליון שנים, ורק לאגמים ספורים בעולם היסטוריה כה ארוכה. בעוד שמשך חייהם של רוב האגמים בעולם אינו עולה על 100,000 שנים מרגע היווצרותם ועד שהם מתמלאים בסלעי משקע וגוועים, נראה כי במקרה של אגם אוחריד, התהליך נבלם בשל עומקו ובשל כמות סלעי המשקע הקטנה יחסית השוקעת בו. יתר על כן, בדרומו של האגם עדיין מתרחשת פעילות טקטונית העשויה לשמש משקל נגד לתהליך התמלאותו בסלעי משקע.
התיישבות אנושית
שלוש ערים שוכנות לחופי האגם - אוחריד וסטרוגה במקדוניה הצפונית, ופוגרדץ באלבניה. בנוסף שוכנים לחופיו מספר כפרי דייגים הנסמכים יותר ויותר על התיירות. זו פחתה בתקופת התפרקות יוגוסלביה והמשבר האתני בתוך מקדוניה בשנת 2001, אולם היא הולכת ומתאוששת מאז.
קול (סלנג)
המילה "קוּל" (באנגלית: Cool - "קריר") היא ביטוי סלנג המשמש לתיאור דבר טוב, או לתיאור אדם הנמצא במצב רוח רגוע וקליל, וכן כאות הערכה לאדם מסוג זה.
מקור המונח כנראה באפריקה. במקום כה חם, נדיר שאדם שומר על מצב רוח "קריר". במשך מאות שנים השתמשו בביטויים דומים בתרבויות שונות. למשל, באיטליה בתקופת הרנסאנס רווח הביטוי "Sprezzatura" שמשמעותו "קליל" אך השימוש בו היה דומה ל"קוּל" של ימינו. ויליאם שייקספיר השתמש במילה "קוּל" בחלק ממחזותיו כדי לתאר קור-רוח ורוגע. בארצות הברית זכה הביטוי לפופולריות בשנת 1957 במחזמר סיפור הפרברים:
המילה חדרה לשפות רבות ובהן העברית, ונמצאת בשימוש נפוץ הן אצל בני נוער והן אצל מבוגרים.
אהל (תיאטרון)
תולדותיו
בשנת 1934 יצא "אהל" למסע הופעות באירופה, כולל בפולין של לפני השואה. בשנת 1938 הופיע התיאטרון במספר הצגות במצרים.
בשנים 1951–1960 פעל בחסות "אהל" תיאטרון "במתנו" לילדים ולנוער, מייסודו ובניהולו של אליעזר אנסקי. בחלק מהפרסומים הוא הופיע כ"במתנו - מחלקה לתלמידים ולנוער ליד האהל".
תערוכת אמנים מודרניים בצריף האוהל
ב-14 בינואר 1926 נפתחה בצריף האוהל לחוף ימה של תל אביב תערוכת אמנים מודרניים. המשורר אברהם שלונסקי נאם בפתיחת התערוכה: "אני מציע תחליף לאלוהים: התערוכה שנערכה מתוך 'האוהל'. צריך שימצא בית כנסת חדש, היינו שבמקום אלוהים נעמוד אנחנו. שהפייטן ימצא בחוגו של הצייר, והצייר בחוגו של המוזיקאי. ו'האוהל' יכול לשמש לנו תחליף של אלוהים לבית-הכנסת של אמנות". תערוכה זו (בה הציגו בין היתר האומן יצחק פרקנל יצירות מופשטות וקומפזציות של צורות גאומטריות לצד עבודות "לפי טבע", ושתי התערוכות הנוספות שהוצגו ב"אוהל" עד שנת 1928, נתפשו בעיני חוקרי תולדות האמנות הישראלית כאירוע המכונן את ההגמוניה של תל אביב בחיי התרבות, ואת הקישור שלה אל האמנות המודרנית הבינלאומית.
בלה גוטמן
קריירה ככדורגלן
בשנת 1930 התאחדה הכח ניו יורק עם הכח ברוקלין לקבוצת "הכח אול-סטארס". שנה לאחר מכן עבר גוטמן שנית לניו יורק ג'איינטס, אך לאחר עונה אחת חזר להכח אול-סטארס שם פרש מכדורגל.
זיגמונד פרויד
לימודים ועיסוק במחקר וברפואה
בשנת 1886 חזר פרויד לווינה, ופתח מרפאה פרטית שהתמחתה בהפרעות מוח ועצבים, ובה ערך טיפולים וניסויים בהיפנוזה עם מטופליו. בשנה זו גם נישא למרתה ברנייס, לאחר ארבע שנות אירוסין, שברובן היה רחוק ממנה והתכתב עִמהּ בתדירות גבוהה. ב-1887 נולדה בתו הבכורה מתילדה.
טרפטו-קפניק
גאוגרפיה
רובע טרפטו-קפניק הוא הרובע הגדול בשטחו בברלין. שטחו מהווה כמעט חמישית משטח ברלין. אוכלוסייתו, לעומת זאת, היא הקטנה ביותר בברלין אחרי רובע שפנדאו. זהו לפיכך הרובע הדליל ביותר בברלין; צפיפות האוכלוסייה בו קטנה יותר מפי 2 מהממוצע בברלין.
כרבע מתושבי הרובע מתגוררים בשכונה קפניק. זוהי השכונה הגדולה ביותר בשטחה מבין 95 שכונות העיר ברלין, והיא מהווה כחמישית משטח הרובע. לחלקים גדולים מרובע טרפטו-קפניק אופי כפרי. למעשה, מספר שכונות ברובע הן כפרים לכל דבר אשר סופחו לשטח ברלין במהלך המאה העשרים. ברובע טרפטו-קפניק יותר שטחי טבע מאשר בכל רובע אחר בעיר. חלקים נרחבים מהרובע מכוסים יער; 41% מכל שטח היערות בברלין שוכנים בטרפטו-קפניק. ברובע נמצא האגם הגדול ביותר בברלין, מיגלזה (Müggelsee), המתפרש על-פני 7.5 קמ"ר.
בלה גוטמן
קריירה כמאמן
בשנת 1957 אימן את קישפשט הונבד ההונגרית, שבה שיחק פרנץ פושקש. גוטמן הדריך את הקבוצה במסעה לדרום אמריקה ואחריו נשאר ביבשת ועבר לאמן את סאו פאולו, בה שיחק בין השאר מאורו ראמוס. גוטמן זכה עם הקבוצה באליפות המחוזית בשנת 1957.
הנצחה
ב-1981 הונצח גוטמן ביד לאיש הספורט היהודי במכון וינגייט, מוזיאון הפועל להנצחת ספורטאים יהודים שהגיעו להישגים יוצאי דופן.
זיגמונד פרויד
השפעות פרויד על עולם הרוח והתרבות
פרויד ראה עצמו כמדען, אך מחקרו חרג הרבה מעבר לגבולות המדע. שאלות, כדוגמת מהו הטוב והרוע, האהבה וההרס, או מהו מוסר ומה מקורו, מקבלות מענה מקיף בפסיכואנליזה הפרוידיאנית.
עם זאת, תפיסת שיטתו של פרויד כדוגלת באי-הישמעות להיגיון ולמוסר (שהוא למעשה מנגנון מניעה תרבותי) אינה מוצדקת. האדם האידיאלי של פרויד הוא דווקא האדם הרציונלי, בעל המודעות ויכולת הבחירה, שמסוגל להכיר במציאות כמו שהיא מבלי לסבול מקונפליקטים לא מודעים. בעיני פרויד, תפקידה של הפסיכואנליזה היא להפוך את בני האדם לשלמים יותר, מחוברים יותר לעצמי האמיתי שלהם ובעלי הבנה טובה יותר לגבי מבנה נפשם; זאת כדי שיוכלו לחיות את חייהם חופשיים מעולן של הפרעות נפשיות וקונפליקטים פנימיים. לדבריו, אין תכליתם של ההפרעות הנפשיות אלא סירוס העצמי האמיתי, על שלל יכולותיו ומלוא הפוטנציאל שבו.
יחסו ליהדות ולציונות
בספרו האחרון, "משה האיש והדת המונותאיסטית" (Der Mann Moses und die monotheistische Religion; 1939), טען פרויד שהיהדות מסייעת לשחרר את האנושות מכבלי העולם האמפירי ופותחת אפשרויות חדשות למחשבה ולפעולה. הוא טען כי מקור היהדות הוא ברגשות אשם ובניסיון לכפר על רצח אב קדמון, הוא משה.
גביע וינס לומברדי
היסטוריה
החל מסופרבול XXX ב-1996, בו זכתה קבוצת הדאלאס קאובויס, מוענק הגביע לקבוצה הזוכה בטקס המתקיים על כר הדשא, קודם לכן הוענק בטקס בחדר ההלבשה.
אסטריקס ומרבד הקסמים
אסטריקס ומרבד הקסמים (בצרפתית: Astérix chez Rahàzade) הוא הספר ה-28 של סדרת ספרי אסטריקס. ספר זה נכתב ואויר על ידי אלברט אודרזו. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
רמי דותן
ביוגרפיה
נולד בשם אברהם דולברג ברומניה בשנת 1945, ובשנת 1950 עלה עם הוריו לישראל. אביו שמואל היה זכיין של מפעל הפיס, ואמו רבקה הייתה עקרת בית (שניהם היו עורכי דין בהכשרתם). בשנת 1968 התגייס לצה"ל כעתודאי, למד הנדסת מכונות בפקולטה להנדסת מכונות בטכניון, והוצב בחיל האוויר. בשנת 1978 נשלח לאוהיו שבארצות הברית, וסיים תואר שני באווירונאוטיקה. בשנת 1980 קודם לדרגת סא"ל ומונה לראש ענף הנעה בלהק הציוד. בשנת 1983 החל לקבל שוחד עבור בחירה בחברות מסוימות כזוכות במכרזים של החיל. בשנת 1987 קודם לדרגת אל"ם ומונה לראש מחלקת מטוסים.
.ru
RU-CENTER הוא אחד מהספקים העיקריים של ru. שגם עוסק בהרשמות אתרים תחת הסיומת .su, סיומת האינטרנט של ברית המועצות, שלכאורה הייתה אמורה להתבטל בהדרגה בהתחשב במדינה הלא קיימת שהיא מייצגת, אך למרות זאת ממשיכה להתקיים. מעמדה החוקי וקיומה של סיומת זו שנויה במחלוקת מצד חברת ICANN ומספר גופים רוסיים.
דוד ניב (היסטוריון)
ביוגרפיה
בשנת תשמ"א, 1981 זכה בפרס ז'בוטינסקי לספרות ולמחקר.
ארכיונו הופקד בארכיון הציוני המרכזי בירושלים.
ועדה מסדרת
שיטת הוועדה המסדרת בישראל
במפלגות החרדיות, מורכבות הרשימות על ידי ועדות מסדרות שבהן חברים רבנים חשובים, ומכונות "מועצת גדולי התורה" (באגודת ישראל ובדגל התורה) או "מועצת חכמי התורה" (בש"ס).
בלשנות מודרנית
היסטוריה
עד המאה ה-19 היה המניע העיקרי לחקר השפה - שימור ופירוש של טקסטים קאנוניים. לדוגמה, החקירה הבלשנית היסודית שערכו חכמי טבריה במאה ה-9 לספה"נ, שהניבה את פיתוח הניקוד הטברני וטעמי המקרא, נעשתה כדי לשמר את הקריאה והפרשנות הנכונות של המקרא, כפי שהיו ידועות להם באותה תקופה. גם המחקר הבלשני הערבי של ימי הביניים נעשה בעיקר כדי לשמר את הנוסח המקורי של הקוראן וכדי למנוע פרשנות שגויה או לא-ראויה. באירופה נחקרה במיוחד השפה הלטינית, שנחשבה לאם הלשונות האירופיות. התחביר הלטיני הקלאסי נחשב כמודל ליתר השפות האירופיות, וסטייה ממנו נחשבה לסגנון לא-ראוי. עם התפתחות ההומניזם באירופה והשפעתו הגוברת והולכת על הפילוסופיה והמדע, החל המחקר הבלשני לפנות לכיוון חדש - טקסטים חדשים, לאו דווקא קאנוניים, החלו להיחקר, ותרבויות לא-אירופיות היו לתחום התעניינות לגיטימי. גילוי הקשר בין סנסקריט ליוונית וללטינית נתן דחיפה לתחום המכונה בלשנות היסטורית (או "בלשנות השוואתית"). אוגוסט שלייכר, בלשן גרמני שפעל במאה ה-19, פיתח תאוריה ששפה היא מעין אורגניזם שנולד, מתפתח ומת. הוא גם פיתח תיאור שיטתי של הקשר בין שפות שונות.
מחקר סינכרוני לעומת מחקר דיאכרוני
המחקר הסינכרוני הבו-זמני של השפה מניח כי דובר השפה משתמש בה באמצעות כללי דיבור, אוצר מלים, ואסופת דוגמאות ויוצאים מן הכלל שרכש עם הזמן. אך לשם דיבור בשפתו, אותו הדובר בדרך כלל אינו משתמש במידע נוסף על אופן השתלשלות המלים בעבר או על דרכי הביטוי וההגיה בעבר. החקר הסינכרוני (הבו-זמני) יתרכז דווקא במקרים יוצאי הדופן, וינסה לגלות את מבנה השפה ולסווג את השפה עם ייחודה וכלליה הנוכחיים, כפי שהיא עתה. לעומתו, החקר התוך-זמני ההתפתחותי של השפה מתעניין באופן בו השפה "אמורה להיות", ובמבנה האחיד וה"נכון" של כל שפה.
חומסקי והבלשנות הגנרטיבית
הביקורת החריפה והמשמעותית ביותר על סקינר באה במאמרו של נועם חומסקי "סקירה על התנהגות מילולית מאת סקינר" (A Review of B. F. Skinner's Verbal Behavior) שפורסם ב-1959. חומסקי ביקר כמה מהטיעונים הבסיסיים של סקינר, ואת ההנחות המשתמעות מהם, והראה שסקינר סותר למעשה חלק מהנחות היסוד שלו עצמו. בין השאר הוא טען שהשימוש שסקינר עושה במונחים טכניים לכאורה, כמו "גירוי", "תגובה" ו"חיזוק", הוא כה חופשי, עד שהם מאבדים את כל המשמעות שאמורה להיות להם. בנוסף, סקינר כלל אינו מבסס את טענותיו על עובדות, כך שאין כל עדות לכך שטענותיו לגבי שפה הן יותר מאשר היפותזה שכלל לא נבדקה באופן אמפירי. פרט לכך, השימוש של סקינר במונח "התנהגות מילולית" שונה במידה ניכרת מהמובן המקובל ל"שפה", ולמעשה קשה לראות באיזה אופן ניתן להחיל את ניתוחו של סקינר על מבנים תחביריים בני יותר ממילה או שתיים.
סק"א רוסטוב
תור הזהב: התקופה הסובייטית
בשנות השבעים והשמונים הקבוצה התנדנדה בין הליגה הבכירה לליגת המשנה הסובייטית והופעתה האחרונה בליגה בכירה הייתה בשנת 1985.
מחדד
מְחַדֵּד הוא כלי המשמש לחידוד עפרונות על מנת להביאם לצורה הנוחה לכתיבה. במחדד מותקן להב פלדה שמסיר מקצה העפרון שכבה דקה של עץ וגרפיט בפעולת גילוף תוך כדי סיבוב של העפרון בתוך המחדד או במחדדים מסוימים סיבוב הלהב סביב העפרון.
משה מוקדי
ביוגרפיה
מוקדי הוא אחיינו (בן אחיו) של איש התיאטרון והקולנוע והצייר הנאיבי יהושע ברנדשטטר ודודנם של ילדיו, הציירת והמאיירת תרצה טנאי והפעיל החברתי והיוצר עמוס מוקדי; ואחיינה (בן אחיה) של הציירת רבקה ריגר קפלן ודודנה של בתה, הציירת ויוצרת ההדפסים שלומית הבר-שיים.
ג'בל מוסא
ג'בל מוסא מהווה יעד עבור המטיילים בסיני, בנוסף על הבילוי הנפוץ בסיני הכולל בדרך כלל נופש בחופים השונים בחצי האי. מסלול העלייה להר מתחיל במנזר סנטה קתרינה וכולל עליה בגרם מדרגות נישא וכן טיפוס מתון וארוך עד לפסגת ההר בגובה 2,285 מטר. נהוג לבצע את הטיפוס בשעות הלילה, בדרך כלל בליווי מורה דרך (בערבית: ﺩﻟﻴﻞ - דליל) מקומי, ולהגיע לפסגה על מנת לצפות בזריחה. בשל חשיבותו הדתית של האתר, נוהגות קבוצות של מאמינים מדתות שונות לפקוד אותו.
מתחת לאף שלך
אורוול מתגלה בספר כסופר ישיר ומחוספס אך גם אירוני ודק אבחנה. הוא חושף שקרים פוליטיים ומנתח יצירות ספרות. מאמריו מלאים אמונה ברוח האדם. אורוול מחה נגד הקולוניאליזם בתקופה שהוא נתפס כדרך הטובה ביותר לקדמה. ממאמריו עולה קריאה לשוויון בין בני אדם, לשימור היופי של הטבע והצורך למצוא דרכי ביטוי אמיתיות. אורוול התנגד לטוטאליטריות, בז לקומוניזם כאשר הוא נחשב לשיא השחרור של האדם מכבליו. אורוול יצא גם נגד העריצות הקפיטליסטית. אורוול התאמץ לחתור אל האמת הנמצאת אולי אצל היריב ולמחות על העוול גם אם הוא נמצא במחנה שלו. כתב על מגוון רחב מאוד של נושאים.
נוער מרצ
לפי אתר הארגון, הארגון פועל לאור עקרונות השלום, הדמוקרטיה והצדק החברתי כפי שהם מופיעים, בין היתר, במגילת זכויות האדם, במגילת העצמאות של מדינת ישראל ובחוק יסוד כבוד האדם וחירותו.
פעילות התנועה
לפי התנועה, העיקרון הפנים-ארגוני המנחה אותה הוא עקרון "נוער מוביל נוער" שפירושו שכל ההנהגה הפוליטית של התנועה הם בני נוער, והיזמות והפעילויות הן ביוזמת פעילי התנועה ובארגונם. כמו כן, בהתאם לעיקרון זה, מקיים נוער מרצ מוסדות ובעלי תפקידים נבחרים, הנבחרים על ידי חברי הנוער. לתנועה יש יושב-ראש והנהגה בת שבעה חברים, אשר נבחרים על ידי כלל חברי נוער מרצ.
מבנה התנועה
באוקטובר 2015 במוסף הפוליטי של ישראל היום התבצעה התייחסות לנוער מרצ כגוף חשוב המעיד על ההתנהלות הפנימית במפלגת מרצ.
אנרגיה פוטנציאלית
אנרגיה כבידתית
אנרגיה בשדה כבידה אחיד היא האנרגיה הפוטנציאלית של מסה m בשדה כבידה אחיד, כמו גוף הנע בהשפעת כוח הכובד בקירוב של גבהים קטנים ביחס לרדיוס כדור הארץ: כאשר g תאוצת הכובד ו-h הגובה מעל נקודת ייחוס כלשהי (לדוגמה הגובה מעל פני האדמה). את נקודת הייחוס ניתן לבחור באופן שרירותי, שכן תוספת קבוע כלשהו אינה משנה את הפרש האנרגיות, שהוא הגודל הרלוונטי במרבית הבעיות. הכוח הנובע מהאנרגיה זו הוא F=mg והוא גורם להאצת הגוף כלפי מטה בתאוצת הנפילה החופשית תוך המרת האנרגיה הפוטנציאלית לאנרגיה קינטית. אנרגיה כבידתית יכולה לשמש בתור אנרגיה הידרואלקטרית לייצור חשמל בתחנת כוח הידרואלקטרית.
אנרגיה אלסטית
אנרגיה אלסטית היא אנרגיה פוטנציאלית שמקורה בכוחות חשמליים פנימיים שבין חלקיקי מוצק. האנרגיה האגורה בקפיץ אידיאלי, לפי חוק הוק, היא זו של הכוח F=-kx: תנועה בהשפעת אנרגיה פוטנציאלית כזו נקראת תנועה הרמונית פשוטה.
רונן צור
ביוגרפיה
רונן צור החל את פעילותו הפוליטית במפלגת העבודה בשנת 1990, ומאז כיהן כרכז סיעת העבודה בכנסת בתקופת כהונתו של יצחק רבין כראש הממשלה. צור כיהן גם כמנכ"ל התנועה לקליטת החייל המשוחרר ושימש יועץ לחבר הכנסת ומזכ"ל מפלגת העבודה לשעבר רענן כהן, יו"ר המשמרת הצעירה של מפלגת העבודה, ויועץ לשר הביטחון, בנימין בן אליעזר ולשרת הקליטה יולי תמיר.
בבחירות לכנסת השש עשרה שובץ ברשימת מפלגת העבודה וכיהן כחבר הכנסת כשלושה חודשים בסוף הקדנציה (בעקבות התפטרותו של חבר הכנסת סאלח טריף).
פעילות כיועץ תקשורת
ב-2018 ייצג צור, באמצעות חברת בת בהנהלת עופר רוזנבאום, את מלכה לייפר במאבקה נגד הסגרתה לאוסטרליה, שם ביקשו הרשויות להעמידה לדין בחשד שביצעה עבירות מין בתלמידותיה הקטינות, כאשר שימשה מנהלת בית ספר בקהילה חרדית- מאבק שניכשל בסופו של דבר. צור הוא גם יועץ התקשורת של ארנון מילצ'ן ומדברר אותו בכלי התקשורת בחקירת "תיק 1000".
פלמירו טוליאטי
ביוגרפיה
נולד בג'נובה למשפחה מהמעמד הבינוני ולמד לימודים הומניים באוניברסיטת טורין. קיבל השכלה במשפטים באוניברסיטת טורינו, שירת כקצין ונפצע במלחמת העולם הראשונה והפך למורה בטורינו. החל בשנת 1922 ערך טוליאטי את העיתון איל קומוניסטה ובאפריל 1924 הפך לחבר הוועד המרכזי של המפלגה הקומוניסטית. אחרי המלחמה הוא הצטרף לקבוצה שסבבה סביב אנטוניו גראמשי ועיתונו "L'Ordine Nuovo" (הסדר החדש) בטורינו. בשנת 1919 ייסד יחד עם גראמשי את העיתון "ל'אורדינה נואובו" והיה לעורכו.
מגילת סתרים (ברסלב)
שושלת העברת המגילה
בשנת 2006 פרסם חוקר החסידות פרופ' צבי מרק את צילום אחד מכתבי היד העתיקים של המגילה, יחד עם פענוח של רוב ראשי התיבות. על ספר זה זכה בפרס על שם ארנולד ויז'ניצר מטעם האוניברסיטה העברית לספר הטוב ביותר בין השנים 2005–2007 בנושא חקר תולדות ישראל.
המגילה הקצרה
למגילה שני חלקים שמקבילים חלקית זה לזה ולהלן תיאור תוכן המגילות כפי שעולה מדברי מרק. החלק הראשון של המגילה שמקורו בשנת ה'תקס"ו מתאר את עליית קרנו של המלך המשיח בעיני מלכי אומות העולם. המלכים יתנו לו דברי ערך, שתמורתם יקבל את קרקעות ארץ ישראל מהסולטאן העות'מאני (ה'תוגר'). לאחר מכן יבנה ארמונות בעיר המלוכה לו ולכל המלכים, ייטע פרדס שבו יגדל צמחי מרפא ויישא דרשה יומית אחת לעם ישראל ואחת לאומות העולם.
המגילה הארוכה
השפעתו של מלך המשיח תושג באמצעות קסם אישי, חוכמה פורצת דרך ויצירה מוזיקלית חדשנית. אלה יביאו את מאזיניו ל'כלות הנפש'. בנוסף, הוא ינסח תפילות ו'נימוסים' עבור בני אומות העולם, ויקיים סדר יום של טיפול בחולים, התבודדות, תפילה ונגינה.
ליהי טולדנו
ליהי טולדנו (נולדה ב-20 באפריל 2002) היא זמרת-יוצרת ושחקנית ישראלית.
ביוגרפיה
טולדנו למדה בבית הספר היסודי "בן-גוריון" בגן יבנה, ולאחר מכן בחטיבת הביניים "אורט רבין". בצעירותה למדה מחול קלאסי, ג'אז, מודרני, היפ הופ ולירי בסטודיו N.C-SHOW. כשהייתה בת 15 החלה ללמוד תיאטרון בתיכון הארצי לאומנויות על שם תלמה ילין, שם גילמה בין היתר את תפקיד הראשי במחזמר "ג'יפסי".
סטראטיס מיריביליס
סטראטיס מיריביליס (ביוונית:  Στρατής Μυριβήλης; 30 ביוני 1890 – 19 ביולי 1969) היה סופר יווני מרכזי, בספרות היוונית של המאה ה-20. השם סטראטיס מיריביליס הוא שם עט. שמו של הסופר הוא אפסטרטיוס סטמטופולוס (ביוונית: Ευστράτιος Σταματόπουλος). ספריו החשובים (שתורגמו לעברית וראו אור ב"ספריה לעם" של הוצאת עם עובד) הם החיים בקבר, בתולת הים הקדושה והמורה זהובת העיניים. היה נשיא המועצה האמנותית של התיאטרון היווני הלאומי, נשיא אגודת הסופרים בארצו, חבר האקדמיה הלאומית של יוון ("האקדמיה של אתונה") וחבר האקדמיה הבינלאומית לספרות ולאמנות. ב-1958 הוצע כמועמד לפרס נובל לספרות.
יצחק קוטנר
ביוגרפיה
תלמידים רבים במקוה ישראל העדיפו השכלה חקלאית עניינית בנושאי מטעים ובעלי חיים, ורק מעטים התעניינו בתחום הגינון. כדי לחזק את המקצוע יזם קוטנר, עם אחרים את הקמתו של ארגון הגננים. חלק גדול מהגננים בארגון היו נציגי ההתיישבות העובדת וקוטנר יצר עמם קשרים אישיים. כך הגיע בשנת 1944 לקיבוץ בית השיטה בעקבות הכרות עם אברהם אדרת והתיישב בו כחבר. אחד הקיבוצים הקרובים לליבו היה קיבוץ חניתה במרומי הגליל המערבי, ובו עיצב גן הררי טבעי בשילוב אבן וצמחייה טבעית. שם גם נקבר קוטנר לאחר מותו.
לאחר מותו נתרם ארכיונו למשכן לאמנות עין חרוד על ידי בנו גדעון קוטנר מקיבוץ בית השיטה.
מנחם מנדל שרשבסקי
קורותיו
בתו חיה אסתר נשאה לרב יעקב וולנסקי. תקופה קצרה לאחר שנשאו עלה הזוג לירושלים.
מסד הנתונים על סחר העבדים הטרנס-אטלנטי
מסד הנתונים על סחר העבדים הטרנס-אטלנטי (באנגלית: The Trans-Atlantic Slave Trade Database) הוא מסד נתונים המקבץ את מרבית המידע המוכר על עשרות אלפי מסעות סחר העבדים שחצו את האוקיינוס האטלנטי בין המאות ה-16 וה-19.
ונסן קולה
קריירת משחק
בסך הכל, הוא שיחק 13 עונות בליגת העל הצרפתית במדי לה-מאן סארת, קאן ואסוול ליון-וילרבאן. לאחר מכן הוא בילה את ארבע העונות האחרונות של הקריירה המקצוענית שלו בליגה השנייה במדי לה האבר.
סטוקר (סרט, 2015)
עלילה
חברתה הטובה של אמה, ניקול (רבקה נעמי ג'ונס), מספרת שכבר כמה ימים היא מקבלת מסרונים מאלמוני, אך מתעלמת. לפתע הלפטופ מופעל כאילו מעצמו, ומתחיל לנגן שיר שאמה נוהגת לרקוד בדירה לצליליו. ניקול ממליצה לה לקחת את המחשב לבדיקה. כמה ימים אחרי שההאקר צופה באמה מגלחת את רגליה במקלחת, היא מקבלת חבילת דואר עם סכין גילוח לנשים, ללא ציון פרטי השולח. ערב אחד, אחרי בילוי בעיר עם מייקל, אלכס מתקשר לאמה ומתרעם עליה על שהיא מסרבת לשוחח איתו. באותו לילה, נראות צלליות רגליו של אלמוני מאחורי דלת הכניסה לדירה. היא מתחילה לקבל שיחות טלפון, שבהן איש לא מדבר מהצד השני של הקו, ומסרונים אנונימיים. תמונות מתחילות להימחק מהמכשירים שלה, בעיקר תמונות שלה עם אלכס ועם מייקל. בדיקה אצל טכנאי מחשבים לא מעלה ממצאים, והיא מחליפה את הסיסמאות השונות. לילה אחד נשמעות דפיקות חזקות בדלת, אך אין איש בחוץ. כאשר אמה יוצאת מהדירה בבוקר, ההאקר מפעיל תוכנת ניווט המותקנת בטלפון שלה, ועוקב אחר מסלול הליכתה.
על מנת להפיג את המתח, אמה וניקול יוצאות לבלות במועדון לילה. בעודן מבלות, האלמוני פורץ לתוך דירתה של אמה ונכנס לחדר השינה. כאשר היא חוזרת לדירה שתויה, אמה נרדמת בהשפעת האלכוהול, מבלי לשים לב שהפורץ נמצא במרפסת, וצלליתו נראית מאחורי הווילון. בבוקר, אחרי שהיא יוצאת ללימודים, נראה הפורץ בחטף משוטט בדירה, וכשהיא חוזרת, היא מוצאת את הדלת פתוחה. אמה מתקשרת בבהלה לניקול שנשארת על הקו בעוד אמה בודקת בדירה, אך לא מגלה נזק כלשהו. באותו לילה, כשהיא ישנה, צללית הפורץ נראית עומדת בפתח החדר, ומסתלקת.
ביקורות
בעקבות הקרנת הבכורה בפסטיבל "סלאמדאנס", ג'סטין לואו כתב שקריימר מצליח להמחיש פלישה מטרידה לפרטיות, שהופכת בהדרגה ממפחידה לקטלנית, בתרבות ה"סלפי" האובססיבית המונעת על ידי שאיפה לתעד כל דבר. לואו שיבח את משחקה של אשלי בנסון, הנושאת כמעט לבדה את הסרט, בהופעה מהממת ומרשימה שמצטלמת היטב. קווין ג'אגרנאוט כתב באתר IndieWire, שהסרט מנסה להיות פרובוקטיבי, אבל מחטיא את המסר ומועל באמון הצופים. אנטון ביטל כתב שחרדות העידן הדיגיטלי של המאה ה-21 כבר היו מושא למותחני סייבר ואימה כגון "חלונות פתוחים" ו"הסר חבר" משנת 2014, ובסך הכל, היצירתיות של קריימר נכשלת בחזרתיות יתר. העיתונאי ומבקר הסרטים מאט מולגארד, סבר שזה אחד מסרטי הפאונד פוטג' הגרועים ביותר שנעשו אי-פעם, הוא "משעמם עד כאב", ושום דבר מפחיד לא מתרחש בו עד שש הדקות האחרונות.
לודוויג פיליפסון
לודוויג פיליפסון היה בנו של משה פיליפסון ואביהם של אלפרד פיליפסון, פרנץ פיליפסון ומרטין פיליפסון, ואחיו של פבוס פיליפסון.
תרגום התנ"ך Die Israelitische Bible
מגמת תרגום התנ"ך לגרמנית החלה במאה ה-18 על ידי משה מנדלסון, פיליפסון ונוספים המשיכו אותה במאה ה-19. מרטין בובר ופרנץ רוזנצווייג אף הם נטלו חלק במגמה זו בתחילת המאה ה-20. סך הכל, חוברו כעשרים תרגומי תנ"ך שונים לגרמנית. בדומה לקודמיו, שאיפתו המרכזית של פיליפסון במפעל התרגום הייתה לשמר ואף לחזק את זיקת היהודים ליהדות, בתקופה שבה גאתה תופעת החילון. יתרה מזו, פיליפיסון חלק את סלידתו של אברהם גייגר מנטייתם של יהודים גרמנים רבים להשתמש בתרגום התנ"ך של מרטין לותר, מייסד הנצרות הפרוטסטנטית. לגישתם, התרגום של לותר לקה בכשלים רבים והטה את ליבם של היהודים אל עבר הנצרות.
נופי נחמיה
הסדרת היישוב
ב-17 בינואר 2021 כשלב ראשון להסדרת היישוב, אישרה מועצת התכנון העליונה של המינהל האזרחי להפקדה את תב"ע היישוב רחלים ובתוכה נופי נחמיה. במסגרת התב"ע אושרו לבנייה ביישוב 164 יחידות דיור.
לונג איילנד
גאוגרפיה
כאי הגדול והארוך ביותר מבין 48 מדינות השטח הרציף בארצות הברית (למעט הוואי ואלסקה שאינן נמצאות ביבשת), הוא משתרע על פני 190 קילומטרים, מניו יורק-הארבור לקצה הצפוני מונטוק. לונג איילנד הוא האי ה-11 בגודלו בארצות הברית וה-149 בגודלו בעולם.
מילדרד דרסלהוז
קורות חייה
מילדרד ספיוואק (Spiewak) בת לזוג מהגרים יהודים מפולין, מאיר ואתל. נולדה וגדלה בשכונת עוני בברוקלין.
ריקוד האש
ביקורות
הועלו טענות כי רמה בורשטיין שמקורבת לאליעזר ברלנד כתבה את התסריט במתוה ההגנה המשפטית והציבורית לאישומים נגדו.
זיכוי (מס הכנסה)
בישראל
זיכוי מקטין את המס לכל היותר עד אפס, ולכן זיכוי מועיל רק למי שהמס החל על הכנסתו טרם הזיכוי גדול במידה שתאפשר את מיצוי הזיכוי. מי שהכנסתו עד כ-4,900 ש"ח לחודש, למשל, נהנה מ-2.25 נקודות הזיכוי הניתנות לתושב ישראל, ואלה מביאות את המס החל עליו לאפס, ולכן לא יפיק תועלת מזיכויים נוספים שלהם הוא זכאי. בזכות הזיכוי הגבוה הניתן לתושבי קריית שמונה, תושב עיר זו יחויב במס הכנסה רק כאשר הכנסתו היא מעל 22,000 ש"ח לחודש.
יעל אשת חבר הקיני
יָעֵל אֵשֶׁת חֶבֶר הַקֵּינִי היא דמות מקראית, המוזכרת ב כמי שהרגה את סיסרא כאשר נלחם בדבורה הנביאה וברק בן אבינעם.
הזמנת סיסרא לאוהל
על פי אחת הדעות במדרש, בעקבות אירוחו באוהל והריגתו של סיסרא, גרש חבר הקיני את יעל אשתו.
מות סיסרא
כאשר הגיע ברק אל אזור מאהל שבט הקיני מצאה אותו יעל והובילה אותו אל גופת מצביא האויב:.
אגנס אופרלי
כתיבתה
אופרלי כתבה באירית ובאנגלית, לעיתים קרובות תחת שם העט 'Uan Uladh'. עבודות פרוזה כוללים אתThe Reign of Humbug (1900), Leabhar an Athar Eoghan (1903), Filidheacht Sheagháin Uí Neachtain (1911, והרומנים Grádh agus Crádh (1901), An Cneamhaire (1902) וכן יומני המסע Smaointe ar Árainn (1902). עבודות שירה כוללים את Poetry includes Out of the depths (1921) ו-Áille an Domhain (1927).
אפי אונגר
אפרת (אפי) אונגר (כ"ח בתשרי תשל"ב, 10 באוקטובר 1971 - כ"ג בסיוון תשנ"ו, 9 ביוני 1996) הייתה מאיירת וסופרת ילדים ישראלית. נרצחה עם בעלה בפיגוע ירי.
אשר ידלין
אשר ידלין (1 במרץ 1923 – 3 ביוני 2016) היה עסקן פוליטי, מבכירי תנועת העבודה, אשר שימש בתפקידים בכירים במנגנון הציבורי, הורשע בפלילים בפרשת ידלין. ידלין סימל לדעת רבים את שקיעתה של מפלגת העבודה ואת ההשחיתות השלטונית בישראל.
דיין קוק
כשחקן, ידוע בעיקר בשל משחקו בסרטים: "מיסטר ברוקס", "בין הסדינים של צ'אק" ו"החברה של החבר הכי טוב שלי".
השנים הראשונות
קוק נולד בקיימברידג', מסצ'וסטס שבארצות הברית למשפחה נוצרית-קתולית. גדל בארלינגטון. אביו, ג'ורג' עבד במגרש גולף, לפני שניהל מגרש גרוטאות ומועדון רוק בקיימברידג'. אמו, דונה הייתה עקרת בית. שני הוריו מתו מסרטן בין 2006 ל-2007.
סטנד-אפ
ב-3 בדצמבר 2005 הנחה קוק את תוכנית המערכונים סאטרדיי נייט לייב. הוא הופיע עם המונולוג הארוך ביותר בתולדות התוכנית, והיה לאחד הקומיקאים המדורגים ביותר של העונה (highest-rated SNLs). שנה לאחר מכן הוא הנחה את הצגת הבכורה של העונה ה-32 של סאטרדיי נייט לייב.
אלבומו החמישי של קוק, "ISolated INcident", אשר הוצג ב-17 במאי 2009, הוא ספיישל של הערוץ קומדי סנטרל. ה-CD/DVD יצא לאור ב-19 במאי.
קולנוע
ב-2006 שיחק לראשונה בתפקיד ראשי, בסרט "סופר בלונדינית" לצד השחקנית ג'סיקה סימפסון.
ב-2008 כיכב בסרט "החברה של החבר הכי טוב שלי" לצד השחקנים קייט הדסון, ג'ייסון ביגס ואלק בולדווין.
כל ישראל חברים
היסטוריה
מטרות הארגון בעבר היו: משמעות הדברים בפועל: הגנה על זכויות היהודים, הפצת תרבות מערבית בכל מקום, הוראת מקצועות מודרניים (כמו מתמטיקה, גאוגרפיה, ועוד) ושיפור מעמדם החברתי והפוליטי של היהודים.
הארגון פעל רבות למען יהודים במקומות שונים, ובעיקר במזרח אירופה ובארצות האסלאם שם הקהילות היהודיות היו במצוקה. הארגון השפיע במהלך השנים על החלטות של ממשלות וכן של כינוסים דיפלומטיים בינלאומיים, ובכך קידם את מצבם של היהודים בארצות שונות בעולם.
כבר ב-1862 החל הארגון לעסוק בחינוך כשיסד את בית הספר הראשון בתטואן שבמרוקו. פעולות החינוך אז התמקדו בעיקר באזורי צפון אפריקה והמזרח התיכון.
הפעילות החינוכית של הארגון בישראל
שני בתי ספר התקיימו במקוה ישראל - תיכון ממלכתי ותיכון ממלכתי דתי, ועליהם נוסף ב-2007 בית ספר משותף צרפתי-ישראלי, פרויקט משותף של ממשלות צרפת וישראל. מלבד הללו הקים ארגון כי"ח ב-1974 את "מכון כרם" להכשרת מורים.
דה סוטו פאוורמסטר
דה סוטו פאוורמסטר (באנגלית: DeSoto Powermaster) היא מכונית משפחתית גדולה שיוצרה על ידי חטיבת "דה סוטו" בחברת קרייזלר האמריקאית בין השנים 1952–1954.
חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.
מאיר עמר
מאיר עמר (ידוע בשם הבמה שלו, ביג אם) הוא פזמונאי, מלחין, מעבד ומפיק מוזיקלי ישראלי. במרוצת השנים עבד עם מספר אמנים ישראלים, והיה חבר בלהקת טיפקס ובנערי רפול.
ביוגרפיה
עמר הצטרף ללהקת טיפקס בשנת 1999 עם הוצאת האלבום דיסקו מנאייק. הוא הפיק את כל רצועותיו, כשהמוכרות ביניהן הן "סמי וסומו", "שלוש בלילה" והדואט עם שרית חדד "כשאני איתך אני כמו דג", שהגיע למקום השביעי במצעד סוף השנה של רשת ג'. אולם שיתוף הפעולה הראשון בינו לבין הלהקה היה שנה קודם לכן, כשהוציאו את המיני-אלבום העצב עבר לגור כאן.
קאופוליקאן
כאחד מלוחמי בני המפוצ'ה נלחם קאופוליקאן בקונקיסטאדורים הספרדים כבר מגיל צעיר, והיה אחד ממפקדי המפוצ'ה בקרב טוקאפל (Tucapel; 25 בדצמבר 1553), בו ניצחו את פדרו דה ואלדיביה, שנפל בקרב, ואת אנשיו.
סיפורו של קאופוליקאן נשמר בפואמה האפית לה ארוקאנה (La Araucana), פרי קולמוסו של אלונסו דה ארסייה (de Ercilla).
תירבות צמחי בר
זיהוי של הורה הבר נעשה באמצעות דמיון צורני (כמו גודל, צורת הזרעים, צורת הפרחים וצבעם) וקרבה גנטית (מספר וצורת כרומוזומים דומה). ניתן להכליא בין שני מיני הצמח, המתורבת והבר, והם נותנים צאצאים פוריים.
יזד
יהדות יזד
רובם של התושבים ביזד הם אוכלי בשר כשר, ולכן רובם יודעים לשחוט בעצמם עופות. את הבשר הכשר הם קונים בערים הגדולות.
ביקור נשיא אוקראינה זלנסקי בארצות הברית (2022)
ביקור נשיא אוקראינה וולודימיר זלנסקי בארצות הברית נערך ב-21 בדצמבר 2022. האירוע זכה להתייחסות רבה בתקשורת הבינלאומית, מכיוון שזו הייתה הנסיעה הממלכתית הראשונה של נשיא אוקראינה זלנסקי מאז הפלישה הרוסית לאוקראינה, ומכיוון שאירוע זה הוא חלק מחיזוק יחסי הביטחון ביחסי אוקראינה–ארצות הברית מאז פרוץ המלחמה ב-24 בפברואר 2022. במהלך הביקור נפגש זלסקי עם נשיא ארצות הברית ג'ו ביידן והתארח בקונגרס האמריקאי בוושינגטון, ונחתמה העברת מערכת MIM-104 פטריוט להגנת אוקראינה בעקבות מתקפות הטילים והמל"טים הרוסיות באוקראינה.
הביקור
לאחר הפגישה עם הנשיא ביידן, נשא זלנסקי נאום בקונגרס האמריקאי. בנאומו הפציר בחברי הקונגרס להמשיך את הסיוע שמעניקים האמריקאים לאוקראינה. זלנסקי טען ש"אוקראינה חיה ובועטת", וציטט את ראש ממשלת בריטניה בזמן מלחמת העולם השנייה, סר וינסטון צ'רצ'יל, באומרו כי "אוקראינה לעולם לא תיכנע". לאחר נאומו, העניק זלנסקי את הדגל שקיבל ממגיני באחמוט לפלוסי ולסגנית נשיא ארצות הברית, קמלה האריס, שהעניקה לו בתמורה דגל ארצות הברית, ש"נישא הבוקר על בניין הקפיטול".
חוק שירות לאומי-אזרחי
הוראות החוק
שירות לאומי–אזרחי יהיה בישראל ובשטחי יהודה ושומרון שבשליטתה, אך יתאפשר גם שירות בחו"ל בתחומים של עזרה וסיוע לישראלים מחוץ לגבולות מדינת ישראל, סיוע למעוניינים לעלות לישראל, סיוע לישראלים במצבי חירום והסברה ממשלתית. במסגרת זו יתאפשר גם שירותם של שלוחי הרבי מליובאוויטש.
חסידות קוצק
היסטוריה
עם זאת, קבוצה גדולה של חסידים נשארה בקוצק תחת הנהגת רבי דוד מורגנשטרן, בנו הבכור של רבי מנחם מנדל, שממנו יצאה שושלת אדמו"רים שפעלה בפולין עד לשואה והנהיגה אלפי חסידים בהשראת מייסד השושלת רבי מנחם מנדל מקוצק, אך בדרך מתונה ומקובלת יותר מזו שהייתה נהוגה בימיו של האדמו"ר רבי מנחם מנדל. בתקופת השואה נרצחו רוב חסידי קוצק וצאצאיו של האדמו"ר מקוצק.
רבי דוד מקוצק
לאחר פטירתו החלו שניים מבניו, רבי חיים ישראל מורגנשטרן מפילוב ורבי צבי הירש מלומאז', לכהן כאדמו"רים. בנו הנוסף, רבי יעקב יהושע מורגנשטרן (נפטר בט"ו בניסן תרס"ט, 1909) סירב לכהן כאדמו"ר ונסע לחצרו של אחיו, רבי ישראל מפילוב. רק לאחר פטירתו בשנת תרס"ו (1906) התמנה לאדמו"ר לחלק גדול מחסידי אחיו. רבי דוד ובנו, רבי יעקב יהושע, קבורים באהלבבית הקברות בקוצק לצד מייסד השושלת, רבי מנחם מנדל מקוצק.
יחסי הפיליפינים–ישראל
יחסים מוקדמים (1948–1956)
קשרים מעשיים בין שתי המדינות החלו להתפתח בהדרגה. בשלהי שנת 1949 ביקרה בפיליפינים משלחת ידידותית מישראל. ב-1950 ביקרה בישראל משלחת תעופה פיליפינית לשם חתימת חוזה תעופה קבוע שנועד לבוא במקום הזכויות הזמניות שניתנו לחברת הדגל של הפיליפינים שהפעילה קו תעופה ממנילה לנמל התעופה בן-גוריון בלוד. ההסכם האווירי נחתם ב-1951.
משנת 1956 עד לשנות השישים
בימי שהותו במנילה לשם הגשת כתב האמנה חתם דניאל לוין ב-26 בפברואר 1958 על מזכר ידידות. המשא ומתן שקדם לחתימת המזכר נוהל על ידי קונסול הכבוד ארנסט סימקה עוד משלהי שנת 1955. העיכובים באשרור המזכר נבעו מהתנגדות חריפה מתמדת של סנאטור מוסלמי, אך המזכר אושר בסנאט הפיליפיני ב-21 במאי 1963. בעיני ישראל היה למזכר זה חשיבות כיוון שבאמצע שנת 1955 חתמה הפיליפינים על הסכם ידידות ופרוטוקול מסחרי עם מצרים, שהייתה אז מדינה עוינת לישראל. ממשלת הפיליפינים גילתה עניין רב בארצות ערב בתקופה זו. ב-1956 נפתחה בקהיר קונסוליה פיליפינית ובאותה שנה נשלח למצרים ציר ראשון מטעם הפיליפינים, שהיה מוסלמי. תוך זמן לא רב החליטה ממשלת ישראל לשלוח לפיליפינים ציר תושב וקבוע במטרה לבסס את היחסים בין שתי המדינות. הציר הראשון, יחיאל אילסר הגיש את כתב האמנתו לנשיא קרלוס פ. גרסיה ב-23 ביוני 1960. בימים הבאים נשלחו מישראל לפיליפינים מומחים ישראלים בתחום החקלאות ומשתלמים מהפיליפינים הגיעו ללימודים גבוהים בישראל.
משנות השישים עד לשנות השבעים
בתאריכים 25-23 באפריל 1964 ביקר במנילה שר העבודה יגאל אלון. כבר באותו היום בו נחת בפיליפינים התקבל אלון לשיחה אצל הנשיא מאגאפאגאל ואף נפגש עם שר החוץ וסגנו, עם שר ההגנה ועם מפקד הכוחות המזוינים של הפיליפינים. עם הנשיא דיבר אלון על דרכים לביצוע ההסכם לסיוע טכני שנחתם כאמור ב-16 במרץ של אותה השנה. הן הנשיא והן שר החוץ וסגנו ביקשו סיוע מישראל לביצוע תוכנית התיישבות באי מינדנאו. שר ההגנה ומפקד הכוחות המזוינים של הפיליפינים ביקשו לרכוש נשק בישראל ולשלוח לשם קצינים להשתלמות בלוחמה זעירה ובלוחמה ניידת וכן ללמוד מניסיונה של ישראל בניהול הצבא מבחינה טקטית, טכנית וארגונית. אנשי הממשל הפיליפיני התעניינו גם במבנה של חטיבת נוער חלוצי לוחם. ראש המטה הכללי יצחק רבין ביקר גם הוא בפיליפינים בחודש מרץ 1966, במסגרת סיור במדינות מזרח אסיה. בשיחה בין רבין לנשיא הפיליפינים הועלו אפשרויות לשיתוף פעולה בעניינים הקשורים בחינוך למטרת פעולות התיישבות בנוסח חטיבת הנח"ל. בנוסף לכך, הרמטכ"ל רבין הרצה בפני הקצינים והחניכים של בית הספר לפיקוד ומטה של הפיליפינים.
תקרית הרצוג
בשגרירות ישראל במנילה הציעו פשרה, שלפיה הנשיא הרצוג יסתפק בחנייה בנמל התעופה הלאומי של מנילה ויאכל ארוחת צהריים עם הנשיאה ועם אנשי הסגל הדיפלומטי של הפיליפינים. ההתנגדות לביקור מצד משרד החוץ הפיליפיני גברה, וישראל נאלצה לבטל את הביקור.
נמל התעופה של ברצלונה-אל פראט
בתחילת המאה ה-21
רוב התנועה בשדה התעופה היא של נוסעים מקומיים ואירופאים, מאחר שהוא מהווה את בסיס הפעולה המרכזי של וולינג איירליינס. עם זאת, מספר החיבורים הבין-יבשתיים קטן משמעותית משדות תעופה אירופאים אחרים מבחינת רמת תנועת הנוסעים. היעדר קשרים בין-יבשתיים הוא גורם מתמיד לתלונות וללחץ על הרשויות מצד קבוצות קטלוניות, בעיקר מאז תחילת המאה ה-21, אשר רוצות ששדה התעופה יהפוך למרכז אווירי עולמי ולא רק אירופאי.
הינדה הלנה ניימן גרין
ביוגרפיה
הינדה הלנה "הלה" ניימן גרין הייתה בתם השנייה מבין ששת ילדיהם של אברהם יצחק ניימן וחיה נעכא לבית פרידמן־וורוצלאבסקי ואחייניתו של העיתונאי י. מ. ניימן (היינט, דבר, פורווערטס). היא נולדה בזיכלין אך ילדותה ונעוריה עברו בלודז', לשם עברה משפחתה בעקבות עסקו של אביה לייצור משקאות מוגזים וגלידה. בילדותה הייתה חברה בתנועות הנוער הציוניות גורדוניה, בר כוכבא והשומר הצעיר.
אה"מ רודני
המשך השירות
במהלך המלחמה הפליגה האונייה קרוב ל-290,000 קילומטרים, ללא שיפוץ. האונייה גם לא עברה שדרוג כמו אחותה. בשל כך, ובשל בעיות מנוע חוזרות ונשנות, הושמה האונייה בעתודה בסקפה פלו החל מדצמבר 1944. האונייה נשארה שם עד שהוצאה משירות ונמכרה לגריטה בפברואר 1948.
רידרסדורף
רידרסדורף (בגרמנית: Rüdersdorf) היא עיירה קטנה, בת כ-15,000 תושבים, בחבל מרקיש-אודרלנד שבמדינת ברנדנבורג, גרמניה, 26 ק"מ מזרחית לבירה ברלין. היא ידועה במחצבת אבן הגיר בתחומה ומבנים רבים בברלין נבנו מאבנים אלו.
היסטוריה
במהלך מלחמת העולם השנייה, למעלה מ-2,000 עובדי כפייה ושבויי מלחמה מ-16 מדינות נאלצו לעבוד בעבודות כפייה במחצבות פרוסאג, בעבודות הבטון והמלט. אסירים סובייטים במחנה שבויים נפרד שחיו בתנאים דומים לאלה של מחנה ריכוז, כמו גם אסירים צרפתים ואיטלקים, שימשו גם הם ל"ייצור חיוני למלחמה".
יוסף להרס
ביוגרפיה
ב-12 באוקטובר 1936 נסתיימה השביתה הערבית הגדולה. חלה רגיעה יחסית בטרור ומצב הביטחון השתפר. משלחת של ערביי בית שאן פנתה לד"ר להרס וביקשה ממנו לחזור לעיירה תוך הבטחה שלא יאונה לו כל רע.
ד"ר להרס חזר לבית שאן ושכר לו דירת חדר במרכז העיירה. את אשתו שהייתה בהריון השאיר בחיפה. היה מגיע לבית שאן ביום שני וחוזר ביום שישי, יהודי יחיד בעיירה ערבית.
ד"ר להרס נקבר בבית הקברות חוף הכרמל בחיפה.
דאנקן ג'יימס
דאנקן ג'יימס (באנגלית: Duncan James; נולד ב-7 באפריל 1978) הוא זמר אנגלי.
אריק חזן
ביוגרפיה
חזן נולד בפריז להורים יהודיים, אמו הגיעה לצרפת מארץ ישראל ואביו פרננד חזן, שהיה מוציא לאור ממוצא מצרי.
מבצע פולי
מבצע פולי (Operation Polly) היה פעולת הפינוי הראשונה של אזרחים בריטים מארץ ישראל לקראת סוף המנדט הבריטי.
בראשית חודש יוני 1947 החליטה ממשלת המנדט להתיר את שובן ארצה של בנות הזוג המקומיות של הפקידים הבריטים, יהודיות וערביות וילדיהן. באמצע יולי הרחיבה ממשלת המנדט את ההיתר לחזור לארץ וכללה בו גם נשים בריטיות וילדיהן. כשנתברר למשפחות הפקידים הבריטים שהועברו ללבנון אותם ללבנון כי שהייתם מתארכת והמצב בארץ לא חזר לקדמותו, נאבקו המפונים על החזרתם לארץ ו-17 מן הנשים והילדים החלו בראשית ספטמבר 1947 לקיים שביתת שבת במחנה צבאי נטוש בצד הלבנוני של הגבול ליד ראש הנקרה. בעליהן שנותרו בארץ הגישו עתירה להשבתן והעניין הגיע עד למשרד המושבות בלונדון ולבסוף ב-30 בספטמבר 1947 הוחלט להתיר לאלו מן המפונים הרוצים בכך, שנמצאו בבריטניה ובכל מקום אחר לשוב לארץ ישראל. בכללם היו הנשים והילדים ששהו בלבנון. הקבוצה הראשונה של 20 מן השבים הגיעה לנמל חיפה ב-4 בנובמבר 1947 על סיפון הספינה קורינתיה. בעיתונות הובעה הסברה כי ההיתר לשוב לארץ נועד להראות כי הבריטים אינם עומדים להסתלק מארץ ישראל.
אליפות וימבלדון 1975
תחרות הנשים
בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
תחרות זוגות מעורבים
בתחרות השתתפו 64 זוגות. מזוג מנצחי תחרות 1974 רק בילי ג'ין קינג השתתפה בתחרות זו. 4 זוגות קיבלו דירוג:
יצחק קורן
שנותיו המוקדמות ופעילות הציבורית ברומניה
יצחק קוֹרְן (קאָרן) נולד בשנת 1911 בקישינב בחבל בסרביה שברוסיה לשרה ואברהם קורן. כילד וכנער התחנך בשילוב בין המסורת היהודית לבין חינוך חילוני. בסיום בית הספר היסודי למד בגימנסיה העברית "מגן דוד" ולמד בה תורה מפי הרב יהודה לייב צירלסון. בתום לימודיו בתיכון, בשנת 1928, נרשם ללימודי משפטים באוניברסיטת יאשי ועבד בעיר לפרנסתו במתן שיעורים פרטיים בעברית. במקביל ללימודיו החל בפעילות ציונית והיה בין מנהיגי אגודת הסטודנטים הציוניים, תחילה באוניברסיטה ולימים ברומניה (שאליה סופחה בסרביה לאחר מלחמת העולם הראשונה). בשנת 1929 נבחר ללוות את נחום סוקולוב בביקורו בעיר. את לימודיו סיים בשנת 1932 ולאחריהם החל לעסוק בעריכת דין. באותה שנה התרחבה פעילותו הציונית ומשך תקופה הופקד קורן על עריכת ביטאון הסטודנטים הציוניים "אונזער וועג" (יידיש: "דרכנו").
Eluveitie
Eluveitie (נהגה כ"אֶלְ-וֵיי-טי") היא להקת פולק מטאל מוינטרטור שבקנטון ציריך, שווייץ. הלהקה נוסדה בשנת 2002 בידי כריגל גלאנצמן והיא חתומה בלייבל Nuclear Blast.
ויז'ואל סטודיו
ויז'ואל סטודיו 2005
ויז'ואל סטודיו 2005 יצא לאור באוקטובר 2005. למרות הסרת הסיומת ".NET" הוא עדיין יועד בעיקר לפיתוח בסביבה זו עם התאמה למהדורה 2.0 שלה. ויז'ואל סטודיו 2005 שודרג כדי לתמוך בכל התכונות חדשות שהוצגו ב-.NET Framework 2.0, כולל גנריות ו-ASP.NET 2.0.
ויז'ואל סטודיו 2012
ויז'ואל סטודיו 2012 הוצג בספטמבר 2012 וכלל תמיכה ב-NET Framework 4.5. הוא עבר שינוי מקיף בממשק המשתמש שכלל שימוש במספר צבעים מועט ביחס לגרסאות קודמות. מהדורה זו תמכה בעיצוב ה-Metro של Windows 8 ואיפשרה פיתוח תוכנות שמתאימות לו. החל ממהדורה זו החלה מיקרוסופט להוציא גרסאות עדכון למוצר מדי רבעון שכונו Update בצמוד למספר הרבעון. מעבר לתיקון באגים כללו עדכונים אלו גם תכונות חדשות.
מאפייני התוכנה
שפות התכנות שמגיעות כברירת מחדל הן: ++C#, VB.NET, C ו-#F. ניתן בפתרון אחד לשלב פרויקטים בשפות שונות. ישנם כלים המאפשרים הוספת והרחבת התכונות והפעולות (Add On) אותן מאפשרת ויז'ואל סטודיו. כמו כן, הסביבה תומכת במאקרו.
סביבת פיתוח משולבת
בין היתר מוטמעים כלי פיתוח חזותיים שונים שמחוללים קוד בצורה אוטומטית, כמו מעצבים חזותיים לממשקי משתמש Winform ו-WPF, וכלים שמאפשרים נגישות והתמצאות במרחבי הפרויקט כמו סייר הפרויקט לעיון בקובצי הפרויקט, סייר בסיסי הנתונים לעבודה עם בסיסי נתונים. כלי ניפוי שגיאות שונים שמאפשרים עצירה בנקודות מסוימות ועיון בערכי המשתנים.
סכסוך אזרבייג'ן–ארמניה (2022)
ב-12 בספטמבר 2022 פתחה אזרבייג'ן במתקפה ארטילרית על עמדות ארמניות ליד הערים ורדניס, גוריס, סוטק וג'רמוק. על אף שמקורות שונים אישרו כי אזרבייג'ן יזמה את המתקפה, משרד ההגנה של אזרבייג'ן וכלי תקשורת טורקיים (כאשר טורקיה תומכת צבאית באזרבייג'ן) טענו כי ארמניה ערכה "פרובוקציות בקנה מידה גדול" בסמוך לגבול אזרבייג'ן.
הלחימה פרצה זמן קצר לאחר שהצבא הרוסי נחל כישלונות חמורים בשדה הקרב במסגרת מתקפת הנגד של אוקראינה במחוז חרקוב, כחלק מהפלישה הרוסית לאוקראינה, דבר אשר נתפס כמחליש את השפעתה האזורית של רוסיה, אשר תומכת ככלל בארמניה בכל הנוגע לסכסוכיה עם אזרבייג'ן. ברקע הדברים נמצאים גם מאמצי האיחוד האירופי להגדלת ייבוא הגז מאזרבייג'ן, כדי לפצות על אובדן יבוא הגז מרוסיה. בשל כך, ייתכן ואזרבייג׳ן רואה במצב הגאופוליטי כשעת כושר להכריע סכסוכי טריטוריה מתמשכים עם ארמניה לטובתה של אזרבייג׳ן.
רקע כללי
בניגוד לעימותים האמורים, אשר התרכזו בנגורנו קראבך בלבד, הלחימה התרחשה לאורך הגבול בין המדינות ואינה מוגבלת לנגורנו קראבך.
בני בנימין
היסטוריה
היישוב הראשון שהקימו בני בנימין היה כפר אהרון (כיום שכונה בנס ציונה), ואחריו, בשנת 1924, הקימו יחד עם קהילת ציון אמריקאית על אדמות שנרכשו מהכפרים ג'ליל (אג'ליל) וסידנא עלי את המושבה הרצליה.
כתר דני
היסטוריה
לפי הודעה לעיתונות מיום 17 בנובמבר 2020, הבנק הלאומי הדני הנפיק שטרות חדשים ומעודכנים של 500 קרונות בדומה להנפקות הקודמות של שטר זה, אך עם חתימות חדשות (Moeller), חוטי אבטחה חדשים, פסי פנינה ודמויות גיאומטריות מובלטות למשתמשים לקויי ראייה להבחין בין הערכים השונים של השטרות. שטרות חדשים אלו מודפסים בצרפת. השטר החדש של 500 קרונות הוא השטר הראשון שיונפק, ואחריו יגיע השטר של 100 הקרונות וערכים נוספים בשנים הקרובות.
סבכי מדבר
תפוצה ובית גידול
מין זה שוכן באזורי ערבות-מדבריים וסמי-מדבריים המכוסים בלענה, שיחים נמוכים ועשבים, ונמצא בדרך כלל בשטח חולי; אך בתדירות נמוכה יותר גם על קרקעות סלעיות.
קול אחד
פעילויות התנועה
ב-1 בפברואר 2015, במהלך הבחירות לכנסת העשרים, האשימה מפלגת "הליכוד" את הארגון בתעמולת בחירות אסורה לטובת רשימות "המחנה הציוני" ו"מרצ" בניגוד לחוק. זאת לאחר שהארגון הפך לשותף של תנועת V15, אשר הצהירה כי מטרתה הרשמית היא החלפת שלטונו של בנימין נתניהו. מפלגת הליכוד עתרה לוועדת הבחירות נגד V15, וכינתה את פעילותו בשם "פרשת העמותות 2" בדומה לפרשת העמותות המקורית. העתירה נדחתה ונגזר על תנועת הליכוד לשלם הוצאות משפט לתנועת "קול אחד" ו-V15. בתגובה הגישה V15 תלונה נגד הליכוד בגין הסתה, עקב סרטון שפרסמה הליכוד. יהודה וינשטיין, היועץ המשפטי לממשלה, דחה על הסף את העתירה של הליכוד נגד V15. לבסוף הודיע הליכוד ב-19 בפברואר 2015 לבית המשפט המחוזי בירושלים ולוועדת הבחירות המרכזית כי החליט למחוק את עתירתו נגד הארגון, לאחר שלא נמצאו ראיות המקשרות בינו למפלגות.
אוטו פון גריקה
אוטו פון גריקה (בגרמנית:  Otto von Guericke; 30 בנובמבר 1602 - 21 במאי 1686) היה מדען, ממציא ופוליטיקאי גרמני. תרומתו העיקרית הייתה בחקר הפיזיקה של הריק.
קורות חייו
פון גריקה נפטר בהמבורג, ב-1686 ונקבר בעיר הולדתו מגדבורג.
סויוז 35
במהלך שהיית הקוסמונאוטים לאוניד פופוב וואלרי ריומין בתחנת החלל סאליוט 6 הם קלטו מספר חלליות מאוישות. צוות הקוסמונאוטים שהגיעו לתחנת החלל בחללית סויוז 36 (ואלרי קובסוב (ברית המועצות) וברטלן פרקש (הונגריה)) חזרו לכדור הארץ בחללית סויוז 35 שהתנתקה מתחנת החלל וחזרה עם קוסמונאוטים וחומר מדעי שנאסף מאז עגינתה בתחנת החלל.
פייסבוק
היסטוריה
ב-2 בספטמבר 2005, הפיץ צוקרברג את הפייסבוק גם בבתי ספר. בסוף שנה זו התפשט השימוש בפייסבוק עד לאוניברסיטאות הקטנות ביותר ולבתי הספר היסודיים. בין המדינות המשתתפות היו: ארצות הברית, קנדה, אירלנד, 21 אוניברסיטאות בבריטניה, אוניברסיטת פוארטו ריקו שבמקסיקו וכל האוניברסיטאות המצויות באיי הבתולה. ב-11 בדצמבר 2005, הצטרפו גם אוניברסיטאות מאוסטרליה ומניו זילנד לפייסבוק והעלו את מספר האוניברסיטאות הפעילות בפייסבוק ל-2,000 ואת מספר בתי הספר הפעילים בפייסבוק ליותר מ-25,000.
שימוש בקרב נבחרי ציבור וידוענים
עם עליית הפופולריות של האתר, החלו נבחרי ציבור להשתמש באתר לשם תקשורת עם הציבור:
אייקידו
אייקידו (ביפנית: 合気道; בתרגום חופשי - "הדרך להרמוניה עם הקי") היא אמנות לחימה יפנית מודרנית (גנדאי בודו) אשר פותחה על ידי מוֹרִיהֶיי אוּאֶשִיבָּה (植芝盛平) המכונה "אוֹ סֶנסֶאִי" (大先生, המורה הגדול) בין שנות ה-20 וה-60 של המאה ה-20. אואשיבה פיתח את האייקידו בהתבסס על אמנויות לחימה יפניות קלאסיות (קוריו) שונות בהן התמחה, בעיקר ג'ו ג'יטסו וקנג'וטסו מזרם דאיטו-ריו.
פייסבוק
הפצת מידע כוזב
עם פרוץ מגפת הקורונה בתחילת שנת 2020 פייסבוק הגבירה את מאמציה לחסום קבוצות שהפיצו תיאוריות קשר או מידע מטעה בנושא. אף על פי שפייסבוק החלה לסמן פוסטים כוזבים, ובכך להקטין את תפוצתם ולהזהיר את הקוראים, נכון ליוני 2020, פוסטים של פוליטיקאים מוחרגים מפעילות זו, בנימוק שזכות הציבור לדעת מהן דעותיו של כל מועמד. ביוני 2020 פייסבוק עמדה במרכז מחאה מצד עובדיה ומצד גורמים שונים, על רקע שינוי מדיניותה של טוויטר המתחרה בנושא זה, ודבקותה של פייסבוק במניעת בדיקת-עובדות על פוסטים של פוליטיקאים. בהמשך, החל קמפיין הקורא לחרם נגד פייסבוק ואינסטגרם בשם "Stop Hate For Profit" (די לשנאה בעד רווח). לקמפיין, אותו יזמה הליגה נגד השמצה, הצטרפו יותר מ-100 גופים ובהם תאגיד יוניליוור, Verizon, פטגוניה, בן & ג'ריס, לנדינג ונורת' פייס (חלקן איימו להחרים גם רשתות כמו טוויטר). זאת כחלק מביקורת על האלגוריתם של החברה. בתגובה, המנכ"ל מארק צוקרברג הודיע על שורה של שינויים במדיניות הפרסום ברשת החברתית.